
           Nr.23/31/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative, a domnului deputat Metin Cerchez, privind acordarea unui procent de minimum 10% din construcţiile realizate prin A.N.L. angajaţilor din toate domeniile siguranţei naţionale, trimis comisiei cu adresa nr.P.L. x-83 din 1 martie 2004, Camera Deputaţilor fiind Cameră decizională.



În raport de obiectul de reglementare şi conţinutul său, proiectul de lege face parte din categoria legilor organice.

PREŞEDINTE,

István Antal

               Nr.23/31/2004

RAPORT

asupra propunerii legislative privind acordarea unui procent de minimum 10% din construcţiile realizate prin A.N.L. angajaţilor din toate 

domeniile siguranţei naţionale



1. În conformitate cu Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L. x-83 din 1 martie 2004, pentru avizare şi dezbatere în fond, cu propunerea legislativă privind acordarea unui procent de minimum 10% din construcţiile realizate prin A.N.L. angajaţilor din toate domeniile siguranţei naţionale, a domnului deputat Metin Cerchez.



Propunerea legislativă a fost avizată favorabil de Consiliul Legislativ, cu nr.1615 din 20 noiembrie 2003, cu observaţii şi propuneri care nu au fost incluse în text.



Guvernul României, cu actul nr.225 din 26 ianuarie 2004, a comunicat că nu susţine promovarea propunerii legislative întrucât prin efectul acesteia, un număr de 3800 de unităţi locative din totalul de 38000 de unităţi locative care se realizează în cadrul programului de construcţii pentru tineri ar fi deturnate către alţi beneficiari, cu menţiunea că personalul autorităţilor publice cu atribuţii în domeniul siguranţei naţionale are acces la locuinţele realizate prin ANL dacă îndeplineşte condiţiile prevăzute în Legea nr.152/1998 privind înfiinţarea Agenţiei Naţionale pentru Locuinţe.



Propunerea legislativă a fost respinsă de Senat în şedinţa din 24 februarie 2004.



2. Prin obiectul de reglementare şi conţinutul său, propunerea legislativă face parte din categoria legilor organice.



3. Lucrările comisiei s-au desfăşurat în data de 10 martie 2004.



La lucrări au fost prezenţi 22 de deputaţi din totalul de 25 de deputaţi membri ai comisiei.



La dezbaterea propunerii legislative au participat specialişti din cadrul Ministerului Transporturilor, Construcţiilor şi Turismului şi Agenţiei Naţionale pentru Locuinţe.



Raportul comisiei a fost adoptat în unanimitate.



4. Potrivit prevederilor art.75 din Constituţia României, republicată, Camera Deputaţilor este Camera decizională.



5. În urma dezbaterilor, membrii comisiei au hotărât să propună plenului Camerei Deputaţilor respingerea propunerii legislative.


                  PREŞEDINTE,                                           SECRETAR,

                    István Antal                                             Aurelia Vasile

Expert,

Daniel Bădina

